recursal/SuperWikiNEXT-32B huggingface dataset:
Coordenadas: 37°08′16″N 8°32′04″O﻿ / ﻿37.13778, -8.53444

Localización da freguesía de Portimão dentro co concello homónimo
**Portimão** é unha vila e freguesía portuguesa do concello de Portimão, no Algarve.

O presidente da *Junta de freguesia* é Álvaro Miguel Peixinho Alambre Bila (PS).[]

Xeografía
---------

A freguesía ocupa unha extensión de 75,69 km² e, no ano 2011 contaba cunha poboación de 45 431 habitantes, polo que a súa densidade de poboación era, nese ano, de 600,2 hab./km².

### Evolución da poboación

| Evolución da poboación da freguesía de Portimão (1864-2011) |
| --- |
| 1864 | 1878 | 1890 | 1900 | 1911 | 1920 | 1930 | 1940 | 1950 | 1960 | 1970 | 1981 | 1991 | 2001 | 2011 |
| 5 499 | 6 318 | 6 961 | 7 897 | 9 610 | 9 154 | 14 725 | 14 679 | 16 684 | 17 145 | 18 452 | 26 268 | 31 223 | 36 243 | 45 431 |

Historia
--------

Desde 1864 a 1920 a freguesía denominábase Vila Nova de Portimão. Pola lei nº 1692, de 11 de decembro de 1924, Vila Nova de Portimão foi elevada á categoría de cidade coa designación de Portimão.

Notas
-----

1. 1 2  Instituto Nacional de Estatística (Recenseamentos Gerais da População) - INE.

Véxase tamén
------------

* Portimão

|  |  |
| --- | --- |
| Control de autoridades | 
* Wd: Q2652703
* WorldCat
* VIAF: 136105880
* GeoNames: 2264456
* LCCN: n85119822
* OSM: 6431342

 |
O **Partido Único Gorani** (**JGP**) (o seu nome oficial é en serbio: *Jedinstvena Gornaska Partija* e tamén se coñece pola súa forma en albanés: *Partia Unike Gorane*) é un partido político de Kosovo.

Posicións políticas
-------------------

O obxectivo do partido é preservar a identidade dos gorani en Kosovo, mellorar a súa posición no seo da sociedade e promover activamente os seus valores culturais. Entre as súas reivindicacións está o establecemento do de Gora, onde viven tradicionalmente os goranis de Kosovo, como unha unidade administrativa local propia (concello)

Historia
--------

A Comisión Electoral de Kosovo rexistrouno o 12 de maio de 2014. En 2018 o Centro de Unión Democrática de Hamza Bale integrouse no partido .

Representación
--------------

Adem Hodža, fundador e líder do Partido Único Gorani
Dende a súa fundación, o Partido Único Gorani gañou tres veces o escano reservado á minoría gorani na Asemblea da República de Kosovo, primeiro nas eleccións parlamentarias de Kosovo de 2017, ao se facer con 2 369 votos dos 4.202 emitidos pola comunidade gorani, logo en 2019 logrou 1.159 dos 2.639 da comunidade gorani  e en 2021 fíxose con 2161 votos fronte aos 1010 do seu rival da Coalición Xuntos que estableceu a Iniciativa Cívica de Gora.

O Partido Único Gorani forma parte da maioría parlamentaria na Asemblea da República de Kosovo e está representado no Goberno de Kosovo cun viceministro. A nivel de goberno local, participou nas eleccións municipais no municipio de Dragaš e logrou 2 dos 27 escanos da Asemblea local en 2017 e máis en 2021 .

Resultados electorais
---------------------

### Eleccións parlamentarias

Asemblea de Kosovo| Ano | Voto popular |  % de votos | Escanos | Escanos reservados para os gorani | +/– |
| --- | --- | --- | --- | --- | --- |
| 2017 | 2.369 | 0,33 % | 1 / 120 | 1 / 1 | Crecente (crecemento) 1 |
| 2019 | 1.159 | 0,14 % | 1 / 120 | 1 / 1 |  |
| 2021 | 2.161 | 0,25 % | 1 / 120 | 1 / 1 |  |

Notas
-----

1. ↑  "Politicka Deklaracja Jedinstvena Gornaska Partija" (PDF). 21 de agosto de 2017. Arquivado dende o orixinal (PDF) o 11 de febreiro de 2020.
2. ↑  "Registrovana Jedinstvena goranska partija". *KIM radio* (en inglés). Consultado o 2023-03-03.
3. ↑  "Centar demokratske unije se integriše u Jedinstvenu goransku partiju". Novosti.rs. 20 de febreiro de 2018.
4. ↑  Kosovo Parliamentary Elections Results 2017
5. ↑  Kosovo Parliamentary Elections Results 2019
6. ↑  OSCE Municipal Profile Dragash results
7. ↑  "Zgjedhjet për Kuvende Komunale 2021". *Komisioni Qendror i Zgjedhjeve*.
Coordenadas: 42°58′55″N 02°49′57″O﻿ / ﻿42.98194, -2.83250

Vista de Zuia
**Zuia** é un concello de Áraba, no País Vasco. Pertence á cuadrilla de Zuia e tiña en 2014 unha poboación de 2.427 habitantes.

Limita polo norte con Orozko (Biscaia), polo sur con Vitoria, polo leste con Zigoitia e polo oeste con Amurrio e Urkabustaiz. Está formado por 13 *concejos*: Altube, Ametzaga, Aperregi, Bitoriano, Domaikia, Gilierna, Jugo, Lukiano, Markina, Murgia, Sarria, Zarate e Ziorraga. A súa capital é Murgia.

Igual que no resto da comarca, a gandería e a silvicultura foron as actividades económicas por excelencia da zona. Aínda que hoxe en día é un sector pouco representativo, aínda se manteñen importantes explotacións de ovino e vacún. Nalgunhas delas, en Sarria e Markina, elabórase queixo Idiazabal. Ademais ten certa importancia o sector apícola, coa produción de mel e derivados, que se promocionan no Museo do Mel de Murgia.

Véxase tamén
------------

### Ligazóns externas

|  |  |
| --- | --- |
|  | Wikimedia Commons ten máis contidos multimedia na categoría:  ***Zuia*** |

* Sitio web oficial *(en castelán)*

| * v
* c
* e
País Vasco País Vasco  ·  Concellos de Áraba |
| --- |
| Agurain  ·  Aiara  ·  Amurrio  ·  Añana  ·  Aramaio  ·  Armiñón  ·  Arraia-Maeztu  ·  Arratzua-Ubarrundia  ·  Artziniega  ·  Asparrena  ·  Barrundia  ·  Berantevilla  ·  Bernedo  ·  Bilar  ·  Burgelu  ·  Donemiliaga  ·  Dulantzi  ·  Elciego  ·  Erribera Beitia  ·  Erriberagoitia  ·  Eskuernaga  ·  Gaubea  ·  Harana  ·  Iekora  ·  Iruña Oka  ·  Iruraiz-Gauna  ·  Kanpezu  ·  Kripan  ·  Kuartango  ·  Labastida  ·  Lagrán  ·  Laguardia  ·  Lantziego  ·  Lantarón  ·  Lapuebla de Labarca  ·  Laudio  ·  Legutio  ·  Leza  ·  Mañueta  ·  Moreda Araba  ·  Navaridas  ·  Okondo  ·  Oion  ·  Samaniego  ·  Urizaharra  ·  Urkabustaiz  ·  Vitoria  ·  Zalduondo  ·  Zambrana  ·  Zigoitia  ·  Zuia |  |


|  |  |
| --- | --- |
| Control de autoridades | 
* Wd: Q228613
* WorldCat
* VIAF: 140909349
* código INE: 01063
* GeoNames: 6355290
* GND: 4708006-1
* OSM: 340215

 |
**Segundo Manuel Durán Casais**, nado en Rianxo o 29 de maio de 1934 e finado en Abalo (Catoira) o 16 de outubro de 1993, foi un empresario e político galego.

Traxectoria
-----------

De novo mudouse á Pobra do Caramiñal, onde comezou a traballar como bedel nunha sociedade recreativa. Posteriormente montou unha empresa de transporte de mercadoría e finalmente unha gasolineira. En 1972 accedeu á alcaldía da Pobra designado polo gobernador civil de Coruña. Permaneceu na alcaldía ata 1977. Coa chegada da democracia integrouse na UCD e foi elixido alcalde en 1979, sendo elixido deputado na Deputación da Coruña. En 1983 revalidou o mandato, desta volta encabezando a lista do Partido Demócrata Popular, alcaldía que renovou en 1987, desta volta representando a Coalición Progresista Galega. Estivo de alcalde ata 1989, ano no que mudou ao PPdeG e obtivo o posto deputado no Parlamento de Galicia, coa chegada de Manuel Fraga á Xunta de Galicia. Mentres seguía de deputado, en 1991 volveu presentarse como candidato á alcaldía polo PPdeG, pero perdeu as eleccións. Ao pouco dimitiu como concelleiro, pero continuou como deputado no Parlamento galego ata o seu falecemento.

Entre os feitos da súa alcaldía destaca que durante ela se a Xunta de Galicia construíu o instituto de bacharelato e mais o peirao comercial. Houbo unha polémica sobre o topónimo do concello. Durán, que se opuña á forma *Pobra*, e prefería a castelá *Puebla*, convocou un referendo no concello o 26 de novembro de 1984, onde se lle preguntou os veciños e veciñas polo nome que desexaban. A forma *Puebla* gañou esmagadoramente (máis dun 90 por cento dos votos), pero non conseguiu mudar a lei. Anos despois, incautou os exemplares da revista da asociación local A Miserela porque escribían a forma legal do topónimo: denunciado por esta acción, foi inhabilitado para o exercicio de cargos públicos polo Tribunal Supremo en outubro de 1993, só uns días antes da súa morte.

|  |  |  |
| --- | --- | --- |
| Predecesor:**Atilano Lamas de Andrés** |  **Alcalde da Pobra do Caramiñal** 1972 – 1977 | Sucesor:**Eliseo Escuris Batalla** |
| Predecesor:**Eliseo Escuris Batalla** |  **Alcalde da Pobra do Caramiñal** 1979 – 1990 | Sucesor:**Álvaro Viéitez Davila** |

Recoñecementos
--------------

* Fillo adoptivo da Pobra do Caramiñal dende 2008, a título póstumo.

Vida persoal
------------

Casou con Dolores Guillán Vilasó e foi pai de Juan Carlos, María José, Segundo, Manuel, Dolores e Oscar Durán Guillán. Faleceu en accidente de tráfico.

Notas
-----

1. ↑  *La Voz de Galicia*, 26-3-1972, p. 11.
2. ↑  *La Voz de Galicia*, 20-4-1979, p. 39.
3. ↑  *La Voz de Galicia*, 15-5-1979, p. 43.
4. ↑  *La Voz de Galicia*, 10-5-1983, p. 45.
5. ↑  Segundo Durán ya descansa en paz, 'La Voz de Galicia*, 13/9/2008.*
6. ↑  Segundo Durán Casais perece vítima de un accidente de tráfico, *La Voz de Galicia*, 17/10/1993.

Véxase tamén
------------

### Outros artigos

* Eleccións municipais na Pobra do Caramiñal
| Dingle *An Daingean* |
| --- |
|
|  |
| **Provincia** | Munster |
| **Condado** | condado de Kerry |
|
|
| **Poboación** (2006) | 1.920 hab. |
|
| **Altitude** | 0 metros |
|
| **Páxina web** | www.kerrycoco.ie |
| Cidade da República de Irlanda  |

**An Daingean** (en irlandés e oficialmente, e tamén en irlandés: *Daingean Uí Chúis*; adaptado ao inglés: *Dingle*) é unha localidade do Condado de Kerry, na costa atlántica de Irlanda, a uns 50 km ao suroeste de Tralee e uns 80 km ao noroeste de Killarney. A vila está situada nunha baía natural baixo a montaña Slievanea, na península de An Daingean, co río Shannon ao norte, e o Anel de Kerry ao sur.

As principais actividades da zona son o turismo, a pesca, a gandería e a agricultura. En 2006 An Daingean tiña unha poboación de 1.920 habitantes. An Daingean está situada nun Gaeltacht.

Durante moito tempo An Daingean foi unha vila remota, mais agora é un activo porto pesqueiro e un importante centro turístico.

Fungi, o golfiño de An Daingean
-------------------------------

En 1984 un golfiño comezou a frecuentar a zona do porto de An Daingean, converténdose nunha atracción para os visitantes. Calcúlase que naceu contra mediados da década de 1970, cunha esperanza de vida de 25 anos para a súa especie. Ten adicada unha escultura en bronce en An Daingean.

Lugares de interese
-------------------

A igrexa neogótica de An Daingean, St. Mary, foi construída segundo o proxecto de J. J. McCarthy e O'Connell. A primeira pedra foi colocada en 1862.

Hai moitas posibilidades de escoitar música tradicional irlandesa na vila, especialmente no verán, na tempada de turismo. Tamén hai un acuario na vila e bo número de tendas de artesanía.

Poden tamén visitarse nos arredores os xacementos arqueolóxicos da península de An Daingean.

Cidades irmás
-------------

* ItaliaTolfa, Lacio (Italia)
* Santa Barbara, California (Estados Unidos)

Galería de imaxes
-----------------

* Porto de An DaingeanPorto de An Daingean
* Igrexa de St. MaryIgrexa de St. Mary
* John Street, An DaingeanJohn Street, An Daingean
* John Benny's PubJohn Benny's Pub
* Fungi, o golfiño de An DaingeanFungi, o golfiño de An Daingean
* FungiFungi

|  |  |
| --- | --- |
| Control de autoridades | 
* Wd: Q932302
* WorldCat
* VIAF: 126650992
* GeoNames: 2964782
* LCCN: n78074763
* MusicBrainz: ID

 |
Por **Unión de Kalmar**, de 1397, coñécese ao estado nórdico xurdido a raíz da fusión das tres monarquías nórdicas (Noruega, Suecia e Dinamarca) nunha mesma persoa, a raíña Margarida I de Dinamarca, raíña de Noruega e Dinamarca en 1387, e nomeada raíña de Suecia en 1397.

Os reinos escandinavos tentaron en diversas ocasións, ao longo do século XIV, chegar á unidade política mediante enlaces matrimoniais. A primeira **Unión** logrouse en 1319 entre noregueses e suecos. Máis tarde os tres reinos formarían parte da **Unión** coa unión entre Margarida de Dinamarca e Haakon de Noruega e Suecia.

Deste xeito, orixinouse un grande reino nórdico que englobaba non só os actuais reinos que o formaban, senón tamén os seus territorios dependentes, como Groenlandia, Islandia e as Illas Feroe (dependentes de Noruega), e Finlandia (pertencente a Suecia).

Porén, o reino nórdico non chegou a consolidarse, por mor do receo da aristocracia sueca cara a Dinamarca, que exercía de potencia dominante dentro da Unión. Tras varias revoltas dos suecos (en 1444-1446, en 1464 e a definitiva revolta de 1521), a Unión disolveuse en 1523, coa elección de Gustavo Vasa como rei de Suecia. Dinamarca e Noruega, pola súa parte, permaneceron unidas até 1814.

|  |  |
| --- | --- |
|  | Commons ten máis contidos multimedia sobre:  ***Unión de Kalmar*** |

|  |  |
| --- | --- |
| Control de autoridades | 
* Wd: Q62623
* WorldCat
* VIAF: 147458153
* BRE: 2037344
* EBID: ID
* GEC: 0035259
* GND: 5290421-0
* LCCN: sh85071361

 |
| Longford *An Longfort* |
| --- |
|
|
| **Provincia** | Leinster |
| **Condado** | condado de Longford |
|
| **Área** | 1.091 km² |
| **Poboación** | 13.000 aproximadamente hab. |
|
| **Altitude** | 72 metros |
|
| **Páxina web** | www.longfordcoco.ie |
| 

|  |
| --- |
| 53° 43' 37" N 07° 47' 59" O |

 |
| Cidade da República de Irlanda  |

**Longford** (*An Longfort* en irlandés) é unha vila do Condado de Longford, en Irlanda. É a capital do condado homónimo. Conta cunha poboación próxima aos 13.000 habitantes.

Nome
----

O seu nome vén do irlandés *long* (barco) e *phoirt* (porto).

Historia
--------

Construída na veira do Río Camlin (derivado do gaélico "Cam line" - a liña quebrada) que é un afluente do Río Shannon. A vila foi fundada orixinalmente polos viquingos co nome de Long Phoirt. Os habitantes celtas de Éire non construíron ningunha vila, mais a zona estaba controlada por un clan local, que controlaba o Sur e a parte central do Condado de Longford (antigo Reino de Anghaile ou Annaly). A vila é ás veces coñecida tamén polo nome de **Longphort Uí Fhearghail** (Fort de O'Farrell), un priorato Dominicano fundado en 1400.

A catedral de St. Mel é a sé da diocese católica de Ardagh e Clonmacnoise, foi destruída por un incendio no Nadal de 2009.

Catedral de Longford.
| Castlebar *Caisleán an Bharraigh* |
| --- |
|  |
| Lema: *Ar Aghaidh* |
| Rúa en Castlebar |
| **Provincia** | Connacht |
| **Condado** | condado de Mayo |
|
|
| **Poboación** | 15.041 hab. |
|
| **Altitude** | 49 metros |
|
| **Páxina web** | www.castlebar.ie |
| 

|  |
| --- |
| Localización de  Castlebar na Irlanda53° 51' 39" N 09° 17' 56" O |

 |
| Cidade da República de Irlanda  |

**Castlebar** (en irlandés **Caisleán an Bharraigh**) é a capital do Condado de Mayo, en Irlanda. Conta con 15.041 habitantes segundo o censo de 2006.

Historia
--------

A vila moderna medrou como un asentamento cara ao castelo de Barry, que foi construído por un aventureiro Normando en 1235 e máis tarde foi o lugar da gornición inglesa. O castelo atópase ao final da Castle Street, onde se pensa que corría o río da cidade. Un cuartel militar opera na cidade a día de hoxe, o conflito armado foi o eixo central do patrimonio histórico da cidade. As forzas francesas baixo o mando do xeneral Humbert axudaron nunha derrota da gornición inglesa na cidade durante a Rebelión irlandesa de 1798, que foi tan ampla que sería coñecido máis adiante como "as Carreiras de Castlebar". Unha breve provisional República de Connacht foi declarada logo da vitoria e John Moore, xefe dos Irlandeses Unidos de Mayo e o irmán dun terratenente local, foi declarado o seu presidente. Os seus restos atópanse hoxe enterrados nun recuncho da cidade verde, coñecido coma o Mall, anteriormente o campo de crícket de Lord Lucan, cuxa familia (os Binghams) posuía e posúe aínda grandes extensións da cidade e do condado. A cidade recibiu a súa carta do rei Xaime I en 1613, e hoxe é gobernado por un consello do distrito urbano, unha subdivisión de Mayo County Council. O Lago de Castlebar é tamén coñecido como Lago Lannagh.

A Irish National Land League foi fundada por Michael Davitt, de Straide no Condado de Mayo, no Hotel Imperial en Castlebar o 21 de outubro de 1879. Castlebar expandiuse rapidamente durante as décadas de 1980, 1990 e 2000 en gran parte como resultado dos esforzos de influentes políticos locais, coma Padraig Flynn, Enda Kenny e Beverly Flynn.

Escudo
------

O nome da cidade vén dun castelo construído en 1235. Este castelo aparece na parte superior xunto con dúas árbores de teixo (unha a cada lado), porque Castlebar é a capital do Condado de Mayo (Maigh Eo significa a chaira do teixo). As cruces representan á parroquia de Aglish (o nome oficial da parroquia de Castlebar). As *Carreiras de Castlebar* de 1798 representan coas picas da parte superior esquerda. Por debaixo, as palabras *Ar Aghaidh* pódense encontrar, o que significa *Reenviar*.

Ligazóns
--------

* Site oficial de Castlebar
* Mayo Echo[*Ligazón morta*]
* Castlebar Celtic site oficial
* Site oficial do Castlebar RFC

|  |  |
| --- | --- |
| Control de autoridades | 
* Wd: Q749196
* WorldCat
* VIAF: 150238365
* EBID: ID
* GeoNames: 2965654
* GND: 4583339-4
* LCCN: n92025826
* MusicBrainz: ID
* WOEID: 560203

 |
| Westport *Cathair na Mart* |
| --- |
|  |
| Ponte de Westport |
| **Provincia** | Connacht |
| **Condado** | condado de Mayo |
|
|
| **Poboación** | 5.475 hab. |
|
| **Altitude** | 80 metros |
|
| **Páxina web** | Westport Town Council |
| 

|  |
| --- |
| Localización de  Westport na Irlanda53° 48' 00" N 09° 31' 60" O |

 |
| Cidade da República de Irlanda  |

**Westport** (**Cathair na Mart** en irlandés) é unha vila do Condado de Mayo, provincia de Connacht (Irlanda). Está situada na costa Oeste da Illa, ao Sur-leste de Clew Bay, na costa atlántica. Wesport é un punto importante de arquitectura xeorxiana e é coñecida por ser unha das poucas vilas planificadas do país (foi planificada polo arquitecto inglés James Wyatt en 1780), esta planificación foi encargada polo Marqués de Sligo.

Historia
--------

A vila orixinal de Cathair na Mart existiu nalgún lugar arredor do que agora é a fachada Leste de Westport House. Tiña unha poboación en torno aos 700 habitantes e foi trasladada á súa localización actual arredor de 1780 pola familia Browne de Westport House, que renomeou a vila como Westport. Este traslado da localización orixinal estivo planificado polo arquitecto James Wyatt.

Xeografía
---------

Westport atópase na costa occidental de Irlanda, ao sueste de Clew Bay a uns 80 metros sobre o nivel do mar. Preto da vila, a 10 km ao Oeste, cerca das vilas de Murrisk e Lecanvey, se atopa Croagh Patrick, un monte de 764 m de altitude e que é un importante punto de peregrinación, este monte é coñecido localmente como *the Reek*.

Cultura
-------

Matt Molloy's Pub
Matt Molloy de The Chieftains ten un pub en Bridge Street no centro da vila, onde se pode desfrutar de música folk en directo.

As xentes de Westport son coñecidas tradicionalmente como Coveys. Hai unhas décadas existía un dialecto chamado Covey que era inintelixible para os forasteiros.

Cidades irmás
-------------

* Bretaña Plougastel-Daoulas, Bretaña, Francia
* Condado de Derry, Irlanda do Norte

Ligazóns
--------

* Turismo de Westport
* Westport Music Festival
* Westport Town Council

|  |  |
| --- | --- |
| Control de autoridades | 
* Wd: Q1017331
* WorldCat
* VIAF: 134870414
* GeoNames: 2960970
* GND: 5550639-2
* LCCN: n80148024
* MusicBrainz: ID
* WOEID: 562487

 |
| Carnmore *An Car Mór* |
| --- |
|
|
| **Provincia** | Connacht |
| **Condado** | condado de Galway |
|
|
| **Poboación** | 9.415 hab. |
|
|
|
| **Páxina web** | www.carnmore.net |
| 

|  |
| --- |
| 53° 20' 19" N 08° 56' 44" O |

 |
| Cidade da República de Irlanda  |

**Carnmore** (en irlandés **An Carn Mór**) é unha localidade irlandesa no extremo sur de Claregalway, aproximadamente a 13 quilómetros ao leste da cidade de Galway, no condado homónimo (Irlanda). Carnmore está dentro do Gaeltacht aínda que a maioría dos residentes utilizan o inglés como primeira lingua. A zona é máis coñecida por ser a localización do aeroporto de Galway e tamén polo seu equipo sénior de hurling.

Lugares de interese
-------------------

De interese arqueolóxico na zona hai unha fermosa Souterrain que foi descuberta hai uns anos - había dúas ou tres cámaras e unha entrada a cada cámara que se construíron ben e cerca de 2,1 m de altura. Tamén hai un Lisheen en Carnmore, onde están enterrados a maioría dos niños, mais algúns adultos tamén. Hai tamén algúns lugares de enterro tipo dolmen na zona. En Claregalway está o convento franciscano, cuxas paredes e a torre están en boas condicións. Hai restos de cinco castelos na parroquia, a meirande parte deles en ruínas - Claregalway, Cloghmoyle, Lydican, Lissarulla e Kiltrogue.

Notas
-----

1. ↑  "Carnmore Cross Roads, Ireland Page". *fallingrain.com* (en inglés). Consultado o 14 de xuño de 2019.
2. ↑  "'An Carn Mór'". *Logainm.ie* (en inglés). Consultado o 14 de xuño de 2019.

Véxase tamén
------------

### Ligazóns externas

* Sitio web oficial de Carnmore *(en inglés)*
O **Señorío de Irlanda** (en irlandés: *Tiarnas na hÉireann*) foi un período de réxime feudal en Irlanda entre os anos 1177 e 1541 baixo o Rei de Inglaterra, denominado "Señor de Irlanda". O Señorío foi creado como unha posesión papal trala invasión normanda da illa entre 1169 e 1171. Como o Señor de Irlanda era á súa vez o Rei de Inglaterra, estaba representado localmente polo Lord Tenente de Irlanda.

Aínda que aparentemente o Señorío estendíase por toda a Illa de Irlanda, en realidade, os reis só gobernaron sobre extensas partes da mesma. As áreas baixo dominio Inglés ampliábanse e retraíanse co tempo. Algunhas zonas quedaron fora do dominio inglés até o século XVI. A delicada situación política e o sistema feudal permitiron unha significativa de autonomía para nobreza Hiberno-Normanda, que dividiron a illa en condados e con atribucións case equiparables ás dalgúns dos reis gaélicos nativos. Este período chegou á súa fin coa creación do Reino de Irlanda en 1541.

Historia
--------

O Señorío de Irlanda foi creado nos comezos da invasión normanda da costa leste da illa en 1169, unha área que na Idade Media tardía coñeceuse como *The Pale* ou *A Empalizada* de Dublín. Este nome foi debido ás súas defensas, en imitación da anteriormente chamada empalizada de Calais. A súa autoridade nunca foi estendida a través de toda a illa en ningún momento durante a súa existencia. Debe as súas orixes á decisión de Diarmait Mac Murchada, deposto Rei de Leinster, de levar un cabaleiro normando procedente de Gales, Richard de Clare (alcumando *Strongbow*), para que lle axudase a recuperar o seu trono despois de ser destronado por unha confederación dirixida polo novo Gran Rei Irlandés. Henrique II de Inglaterra, invadiu Irlanda para controlar a de Strongbow, de quen se temía estaba a se converter en ameaza á estabilidade do seu propio reino nos seus extremos occidentais.

Outra razón pola que o Henrique invadiu a illa foi porque o Papa Hadrián IV fixera unha bula papal (a bula laudabiliter) autorizando ao monarca Inglés tomar posesión de Irlanda. Isto foi porque Irlanda tiña unha Igrexa cristiá independente da católica que cría en varias doutrinas heréticas. O Papa quería que o Rei Inglés tomase posesión de Irlanda para que el puidese incorporar á Igrexa Cristiá Irlandesa dentro da Igrexa Católica. O Papa tiña o dereito de outorgar soberanía sobre as illas a diferentes monarcas por un documento chamado a Doazón de Constantino. Entregóuselle a illa de Irlanda ao monarca Inglés como un territorio feudal baixo o señorío nominal do Papa. A bula papal concedeu o título ao Rei Inglés de *Señor de Irlanda*.

Véxase tamén
------------

### Outros artigos

* Reino de Irlanda
Para outras páxinas con títulos homónimos véxase: Aberdeen.

**Aberdeen**| 

|  |  |  |  |  |
| --- | --- | --- | --- | --- |
| 

|  |  |
| --- | --- |
| Bandeira de Aberdeen, WashingtonBandeira de Aberdeen, Washington | Escudo de Aberdeen, WashingtonEscudo de Aberdeen, Washington |
| Bandeira | Escudo |

 |

 |
|  |
| Cartel de benvida a Aberdeen |
| Información |
| País |  Estados Unidos |
| Estado |  Washington |
| Fundación | 1884 |
| Superficie • Total | 31,5 km² |
| Poboación • Total | 16.042 (2008) |
| Densidade | 598 hab./km² |
| Altitude | 7 m |
| Localización de Aberdeen no condado de Grays Harbor |
|  |

**Aberdeen** é unha cidade do condado de Grays Harbor, no estado de Washington (Estados Unidos). A súa poboación é de 16.042 habitantes (2008).

Xeografía
---------

Aberdeen está situada na confluencia dos ríos Chehalis e Wishkah, na baía de Grays.

Lingua e composición da poboación
---------------------------------

O 89% da poboación ten o inglés como lingua materna, o 7,7% o castelán, o 0,5% coreano, 0,4% khmer e o 0,4% alemán.

* Orixe da poboación: 19% alemáns, 11,5% irlandeses, 10% ingleses, 9% hispanos, 5,5% noruegueses, 5,4% nativos americanos, 4,6% suecos, 3,7% franceses, 3,1% escoceses, 2,8% polacos, 2,7% asiáticos, 2,3% neerlandeses.

Historia
--------

Os primeiros poboadores chegaron en 1880, chamando ao lugar Wishkah, pouco despois foille cambiado o nome para Aberdeen. O 16 de outubro de 1903 o lume queimou o distrito comercial, destruíndo 140 edificios e matando catro persoas.

Economía
--------

A cidade depende da industria madeireira.

Medios de comunicación
----------------------

Hai 9 emisoras de radio, 2 estación de televisión e 1 diario.

|  |  |
| --- | --- |
|  | Wikimedia Commons ten máis contidos multimedia na categoría:  ***Aberdeen, Washington*** |
**Borsele** é un concello ao suroeste dos Países Baixos, na provincia de Zelandia.

O nome do municipio escríbese cunha soa "s", mentres que o do núcleo da poboación principal escríbese con dobre "s" (Borssele).

Economía
--------

En Borssele hai unha planta de enerxía nuclear cun reactor de auga presurizada (PWR) cunha potencia neta de 452 MW. é a única planta nuclear en funcionamento para a produción de electricidade nos Países Baixos. A autorización de explotación prorrogouse até o ano 2033, vinte anos máis da data de peche inicialmente prevista (ano 2013).

O centro COGEMA reprocesa o material fisionable gastado en La Hague, na Baixa Normandía (Francia). Parte do tratamento do residuo nuclear, é dicir, os produtos do reprocesado que non son reutilizables, son devoltos aos Países Baixos, onde son almacenados no COVRA, (Almacén Central para os Residuos Nucleares), que se atopa tamén en Borssele e que é a localización nacional para tódolos residuos nucleares. Dispón dunha superficie suficiente para os próximos 100 anos.

Núcleos de poboación
--------------------

Baarland, Borssele, Driewegen, Ellewoutsdijk, 's-Gravenpolder, 's-Heer Abtskerke, 's-Heerenhoek, Heinkenszand, Hoedekenskerke, Kwadendamme, Lewedorp, Nieuwdorp, Nisse, Oudelande e Ovezande.

Transporte
----------

O tunel Western Scheldt vai de Ellewoutsdijk a Terneuzen en Zeeuws-Vlaanderen.

Ligazóns externas
-----------------

* Sitio web oficial

| * v
* c
* e
Concellos de Zelandia |
| --- |
| Bandeira de Zelandia | 
* Borsele
* Goes
* Hulst
* Kapelle
* Middelburg
* Noord-Beveland
* Reimerswaal
* Schouwen-Duiveland
* Sluis
* Terneuzen
* Tholen
* Veere
* Vlissingen

 | Escudo de Zelandia |

|  |  |
| --- | --- |
| Control de autoridades | 
* Wd: Q10071
* WorldCat
* VIAF: 241875853
* GeoNames: 2758588
* GND: 4671032-2
* OSM: 296229

 |
A **República de Xeorxia** foi o nome informal utilizado para referirse ao Estado de Xeorxia inmediatamente despois de que este proclamara a súa secesión dos Estados Unidos de América o 19 de xaneiro de 1861.

Proclamación da independencia
-----------------------------

A ordenanza declarou: "Nos declaramos e ordenamos, que a Unión xa subsistente entre o Estado de Xeorxia e outros Estados, co nome dos Estados Unidos de América, queda disolta pola presente, e que o Estado de Xeorxia está en plena posesión e exercicio de todos os dereitos de soberanía que lle pertencen e corresponden, a un Estado libre e independente".

Algúns xornais locais engaden *República de Xeorxia* nas súas publicacións da ordenanza de secesión. A independencia tan só duro uns días xa que Xeorxia sumouse aos Estados Confederados de América. Na actualidade non queda ningún uso do termo, máis que nos xornais da época.

Véxase tamén
------------

### Ligazóns externas

* Ordenanza de Secesión de Xeorxia *(en inglés)*.
* Historia de Milledgeville Arquivado 16 de xaneiro de 2013 en Wayback Machine. *(en inglés)*.

|  |  |
| --- | --- |
| Control de autoridades | 
* Wd: Q7314469
* BNF: 12478954x
* LCCN: sh85054223

 |
Para outras páxinas con títulos homónimos véxase: Leiria.
Coordenadas: 39°46′N 8°53′O﻿ / ﻿39.767, -8.883

**Leiria** é unha cidade portuguesa, situada na rexión Centro e subrexión do Rexión de Leiria, con aproximadamente 65 000 habitantes, capital do concello e do distrito de Leiria.

Foi fundada como vila en 1135, recibindo o primeiro foro de Afonso Henriques, o primeiro rei de Portugal, en 1142, baixo o nome de Leirena.

É sede dun municipio con 565,1 km² de superficie e 128.640 habitantes (INE, 2021), subdividido en 18 freguesías.

Ten un clima temperado marítimo, chuvioso, con temperaturas suaves. Experimentou un notábel crecemento demográfico, do 271,2 % con respecto a 1960, así como tamén un acusado envellecemento da súa poboación, aínda que inferior ao da poboación do distrito. Nas últimas décadas, Leiria coñeceu un importante desenvolvemento industrial e cultural, coa creación de escolas e institutos de ensinanza superior que atraen a un gran número de estudantes, incluso doutros distritos.

A poboación activa da cidade traballa maioritariamente en actividades do sector terciario (70,4 %) e secundario (18,6 %). En 2021 tiña 65.000 residentes, repartidos en sete freguesías: Marrazes, Leiria, Pousos, Parceiros, Barreira, Barrosa e cortes.

A cidade está bañada polos ríos Lis e Lena, sendo o castelo de Leiria o seu monumento máis notábel.

Notas
-----

1. ↑  Nuno Pires Soares (2021): Uma população que se urbaniza. Uma avaliacção recente. 
Cidades, 2004. Instituto Geográfico Português Arquivado 27 de setembro de 2007 en Wayback Machine..

Véxase tamén
------------

### Ligazóns externas

* Páxina oficial *(en portugués)*

---

|  |  |
| --- | --- |
| Este artigo tan só é un bosquexo |  *Este artigo sobre xeografía é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---


|  |  |
| --- | --- |
| Control de autoridades | 
* Wd: Q206933
* WorldCat
* VIAF: 7664153532481148820007
* EBID: ID
* GEC: 0036866
* GeoNames: 8010549
* GND: 4258716-5
* LCCN: n2005015864
* MusicBrainz: ID
* NKC: ge882055
* OSM: 5399202
* SUDOC: 027615693
* WOEID: 742627

 |
**Schouwen-Duiveland** é un concello e unha illa ao suroeste dos Países Baixos, na provincia de Zelandia. O Brouwersdam é un dique, que forma parte do Plan Delta, de Schouwen-Duiveland a Goedereede, a parte oeste da illa de Goeree-Overflakkee, en Holanda Meridional.

Núcleos de poboación
--------------------

Os núcleos de poboación do concello son: Brijdorpe, Brouwershaven, Bruinisse, Burgh, Burghsluis, Dreischor, Elkerzee, Ellemeet, Haamstede, Kerkwerve, Looperskapelle, Moriaanshoofd, Nieuwerkerk, Nieuwerkerke, Noordgouwe, Noordwelle, Oosterland, Ouwerkerk, Renesse, Scharendijke, Schuddebeurs, Serooskerke, Sirjansland, Westenschouwen, Zierikzee e Zonnemaire.

Non hai ningunha vila chamada Schouwen-Duiveland propiamente, xa que o concello toma o nome da illa na que se atopa, que á súa vez tomou o nome das antigas illas de Schouwen e Duiveland (e Dreischor), que foron unidas por medio de pólder.

Véxase tamén
------------

### Ligazóns externas

* Sitio web oficial
* Mapa do concello
* Estación meteorolóxica de Schouwen-Duiveland Arquivado 20 de maio de 2009 en Wayback Machine.

| * v
* c
* e
Concellos de Zelandia |
| --- |
| Bandeira de Zelandia | 
* Borsele
* Goes
* Hulst
* Kapelle
* Middelburg
* Noord-Beveland
* Reimerswaal
* Schouwen-Duiveland
* Sluis
* Terneuzen
* Tholen
* Veere
* Vlissingen

 | Escudo de Zelandia |

|  |  |
| --- | --- |
| Control de autoridades | 
* Wd: Q10079
* WorldCat
* VIAF: 315528760
* GeoNames: 6544251
* GND: 4295580-4
* ISNI: 0000 0004 0514 3078
* LCCN: sh00002807
* OSM: 296493

 |
Para outras páxinas con títulos homónimos véxase: Amarante.

  


**Amarante** é unha cidade portuguesa pertencente ao Distrito do Porto, na rexión Norte e subrexión do Támega, con cerca de 9.900 habitantes.

Xeografía
---------

Vista de Amarante e o río Támega.
É cabeza dun municipio con 299,25 km² de área e 61.029 habitantes (2004), subdividido en 26 freguesías. O concello limita ao norte co municipio de Celorico de Basto, ao nordeste co de Mondim de Basto, ao leste co de Vila Real e co de Santa Marta de Penaguião, ao sur cos concellos de Baião, Marco de Canaveses e Penafiel, ao oeste co de Lousada e a noroeste co de Felgueiras.

No contexto de políticas sub-rexionais de desenvolvemento e de mobilidade, é membro da Comunidade Urbana (ComUrb) do Baixo Támega, constituída por 7 municipios, que en total contabilizaban 198.058 habitantes en 2001, sendo tamén a súa capital.

O comercio e os servizos céntranse principalmente na cidade de Amarante e en Vila Meã, que constitúen os dous principais núcleos urbanos do concello.

Entre o seu patrimonio destaca a igrexa de San Gonzalo.

Freguesías
----------

Freguesías do concello de Amarante logo da reorganización administrativa de 2013.
Desde a reorganización administrativa de 2012/2013, o concello de Amarante está composto por 26 freguesías:

* Aboadela, Sanche e Várzea
* Amarante (São Gonçalo), Madalena, Cepelos e Gatão
* Ansiães
* Bustelo, Carneiro e Carvalho de Rei
* Candemil
* Figueiró (Santiago e Santa Cristina)
* Fregim
* Freixo de Cima e de Baixo
* Fridão
* Gondar
* Jazente
* Lomba
* Louredo
* Lufrei
* Mancelos
* Olo e Canadelo
* Padronelo
* Real, Ataíde e Oliveira
* Rebordelo
* Salvador do Monte
* São Simão de Gouveia
* Telões
* Travanca
* Vila Caiz
* Vila Chã do Marão, anteriormente *Vila Chão do Marão*
* Vila Garcia, Aboim e Chapa

Notas
-----

1. 1 2  *Diário da República*, 1.ª Série, n.º 19, Reorganização administrativa do território das freguesias, Lei n.º 11-A/2013, de 28 de janeiro, Anexo I. Acedido a 19/07/2013.

Véxase tamén
------------

### Ligazóns externas

* Sitio web da Cámara Municipal de Amarante

|  |  |
| --- | --- |
| Control de autoridades | 
* Wd: Q454875
* WorldCat
* VIAF: 144287037
* GeoNames: 8010577
* GND: 4793940-0
* MusicBrainz: ID
* OSM: 5268485

 |
**Terneuzen** é unha cidade e un concello ao suroeste dos Países Baixos, na provincia de Zelandia, no medio do Flandres Zelandés. Con arredor de 55.000 habitantes é o concello máis populoso de Zelandia.

Núcleos de poboación
--------------------

Casa do Concello
Vista da cidade
* Terneuzen (poboación: 24.150)
* Axel (8.274)
* Sas van Gent (4.000)
* Zaamslag (3.018)
* Hoek (3.000)
* Koewacht (2.700)
* Sluiskil (2.700)
* Philippine (2.200)
* Westdorpe (2.028)
* Biervliet (1.671)
* Zuiddorpe (1.000)
* Zandstraat (379)
* Spui (300)
* Overslag (250)

A cidade de Terneuzen
---------------------

A cidade de Terneuzen, atópase na beira sur do estuario Westerschelde. Pódese chegar dende o resto dos Países Baixos a través do túnel Westerschelde, que abriu as súas portas en marzo de 2003.

Mencionada por primeira vez en 1325, Terneuzen é un porto estratexicamente situado nas vías navegábeis de Gante, na actual Bélxica. Hoxe en día a canle Gante-Terneuzen, segue sendo unha importante ruta de transporte marítimo. O porto de Terneuzen é o terceiro máis grande nos Países Baixos, despois dos de Rotterdam e Ámsterdan. A maior planta de Dow Chemical Company fóra dos Estados Unidos atópase na cidade, no lado oeste da canle Gante-Terneuzen.

A tradición afirma que foi Terneuzen foi unha vez o fogar do lendario Holandés Errante (*The Flying Dutchman*), Van der Decken, un capitán que maldiciu a Deus e foi condenado a sucar os mares para sempre, como se describe na novela de Frederick Marryat, *O buque pantasma* e a ópera de Richard Wagner.

Recibiu en 1584 os dereitos de cidade. Antes de 1877, a cidade era chamada a miúdo Neuzen.

Véxase tamén
------------

### Ligazóns externas

* Sitio web oficial
* Porto de Terneuzen

| * v
* c
* e
Concellos de Zelandia |
| --- |
| Bandeira de Zelandia | 
* Borsele
* Goes
* Hulst
* Kapelle
* Middelburg
* Noord-Beveland
* Reimerswaal
* Schouwen-Duiveland
* Sluis
* Terneuzen
* Tholen
* Veere
* Vlissingen

 | Escudo de Zelandia |

|  |  |
| --- | --- |
| Control de autoridades | 
* Wd: Q10081
* WorldCat
* VIAF: 127877652
* GeoNames: 2746421
* GND: 4361973-3
* LCCN: n83049115
* MusicBrainz: ID
* OSM: 47619
* SUDOC: 129800007

 |
Coordenadas: 41°18′N 8°14′O﻿ / ﻿41.30, -8.24

Pazo do concello de Lousada.
Para outras páxinas con títulos homónimos véxase: Lousada.
**Lousada** é unha vila portuguesa pertencente ao Distrito do Porto, na rexión Norte e subrexión do Támega, con cerca de 7.800 habitantes.

É cabeza dun municipio con 94,89 km² de área e 46.322 habitantes (2004), subdividido en 25 freguesías. O concello limita ao norte con Vizela, ao nordeste con Felgueiras, ao leste con Amarante, ao sur con Penafiel, ao suroeste con Paredes e a oeste con Paços de Ferreira e Santo Tirso. As freguesías sede do concello son Silvares e Cristelos.

No contexto de políticas sub-rexionais de desenvolvemento e de mobilidade, é membro da Comunidade Urbana (ComUrb) do Vale do Sousa, constituída por 6 municipios, que en total contabilizaban 327.768 habitantes en 2001.

|  |  |
| --- | --- |
|  | Wikimedia Commons ten máis contidos multimedia na categoría:  ***Lousada, Portugal Modificar a ligazón no Wikidata*** |
**José Castedo Carracedo**, chamado **Pepe Castedo**, nado en Ferrol e finado probablemente en Madrid nos anos oitenta do século XX, foi un sinólogo galego.

Traxectoria
-----------

Militante de partidos de esquerda, combateu na Guerra Civil Española no bando republicano. Apresado durante o conflito militar, logrou escapar e fuxir a Francia. En París inscribiuse como refuxiado político, presentándose co aval de Julio Just, deputado valenciano de Izquierda Republicana.

En 1964 viaxou a China co propósito de aprenderlles español ás novas xeracións do maoísmo. Comezou a traballar na escola anexa ao Instituto de Linguas Estranxeiras de Pequín, a actual Universidade de Estudos Estranxeiros de Pequín. En 1966 involucrouse na Revolución Cultural.

Dezaseis anos despois de chegar a Asia en 1980 saíu daquel país e foi a Málaga para vivir cunha filla que tiña. Ao ano seguinte recibiu a orde de Afonso X o Sabio polos seus méritos pedagóxicos, e quixo regresar a China, pero xa non llo permitiron. Ao pouco rompeu relacións coa súa filla e trasladouse a Madrid, pero con grandes dificultades persoais e económicas suicidouse probablemente nesa cidade dun disparo.

Repercusión
-----------

Aparece mencionado nas *Memorias de un naufragio* de Juan Morillo e en *Las tertulias de San Li Tun*, de Juan Andrade Heymann. Quizais fose o revisor da primeira tradución española do *Libro Vermello* de Mao.

Obra
----

* *El último beso* (1949), xunto co militante do PCE José del Campo Cayol.

Notas
-----

1. 1 2  Flores para Pepe Castedo, artigo de Xulio Ríos para *Praza Pública*, 17/6/2013.
2. ↑  Un gran amigo y un colega inolvidable, artigo de Wu Ruigen en *China Hoy*, xullo de 2004.
Coordenadas: 41°52′38″N 80°47′49″O﻿ / ﻿41.877222222222, -80.796944444444

**Ashtabula** é unha cidade do condado de Ashtabula, na costa do Lago Eire (Ohio, Estados Unidos), na foz do río Ashtabula. O seu nome significa río de moitos peixes en iroqués. Segundo o censo de 2000 tiña 20.962 habitantes.

Historia
--------

A cidade fundouse en 1803, pero medrou sobre todo a fins do século XIX e comezos do século XX coa chegada de inmigrantes de Finlandia, Suecia, Alemaña e Italia.

Linguas
-------

92,5% inglés, 5,4% castelán, 0,8% italiano.[*cando?*]

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Ashtabula Modificar a ligazón no Wikidata*** |

### Ligazóns externas

* Web oficial de Ashtabula (en inglés) Arquivado 02 de maio de 2011 en Wayback Machine.

|  |  |
| --- | --- |
| Control de autoridades | 
* Wd: Q726287
* WorldCat
* VIAF: 131378242
* GEC: 0435474
* GeoNames: 5146089
* GND: 4446198-7
* GNIS: 1048468
* LCCN: n82163464
* MusicBrainz: ID
* WOEID: 2356724

 |
*Para a provincia homónima, véxase Provincia de Groninga.*
A *Martinitoren* e a *Martinikerk* vistas desde o *Grote Markt*
**Groningen** é unha cidade de 181.113 habitantes, nos Países Baixos setentrionais, capital da provincia homónima.

Pola súa universidade e pola súa vida cultural, Groninga está considerada como a cidade máis importante do norte dos Países Baixos. Chamada polos provinciais a *Stad* (cidade) e *Groot Loug* (grande aldea), os seus habitantes son denominados correntemente *Stadjers*, é dicir "os cidadáns", por contraste coa rexión circundante que é sobre todo un país agrícola.

Historia
--------

Groningen foi fundada arredor do ano 1000. Foi un dos primeiros membros da Liga hanseática: no 1251 obtivo un monopolio sobre o comercio de graos na rexión, o que asegurou a súa prosperidade durante os séculos seguintes. 

En 1614 foi inaugurada a universidade, con sona especialmente polo seus estudos de teoloxía. Na actualidade aínda a universidade ten grande importancia na vida cidadá de Groninga, na que hai uns 40.000 estudantes.

Economía
--------

Desde un punto de vista industrial, Groningen é importante polos próximos xacementos de gas natural (talvez os maiores en Europa), sitos na veciña localidade de Slochteren. É coñecida tamén polas súas industrias alimentarias, en particular as de refinamento de azucre de remolacha.

Municipio
---------

Groninga é un dos 483 municipios de Holanda. O seu concello ou *gemeente* comprende varias localidades de importancia como: Dorkwerd, Engelbert, Hoogkerk, Leegkerk, Middelbert, Noorddijk, Noorderhoogebrug, Oosterhogebrug, Roodehaan, Ruischerbrug e Vierverlaten.

Lugares de interese
-------------------

Entre outros salientan:

* Igrexa de San Martiño (*Martinikerk*), do século XV, cunha torre de 94 m (*Martinitoren*); a ábsida está decorada con frescos do século XVI;
* Casa do Concello (*Stadhuis*), edificación neoclásica de 1810;
* *Het Goudkantoor*, edificio clasicista do século XVII;
* *Prinsenhof*, antigo pazo arcebispal desde 1559;

Paseando por rúas e prazas poden verse, e ás veces visitarse, algunhas casas antigas e outras obras dignas de mérito (como un xardín do XVII).

### Museos

* Museo de Groningen (*Groninger Museum*), con variadas coleccións, desde porcelanas chinesas a obras pictóricas desde o século XVI á actualidade;
* Museo Naval do Norte (*Noordelijk Scheepvaartmuseum*);
* Museo do Tabaco (Tabaksmuseum), todo tipo de obxectos en relación co tabaco

|  |  |
| --- | --- |
|  | Commons ten máis contidos multimedia sobre:  ***Groninga*** |

|  |  |
| --- | --- |
| Control de autoridades | 
* Wd: Q749
* WorldCat
* VIAF: 127790264
* BNF: 118642384
* BRE: 1931898
* EBID: ID
* FAST: 1205850
* GEC: 0031187
* GeoNames: 2755251
* GND: 4094052-4
* HDS: 005162
* ISNI: 0000 0001 0658 9539
* LCCN: n79081849
* MusicBrainz: ID
* NKC: ge134190
* OSM: 409863
* SUDOC: 026384639
* TGN: 7006984
* Treccani: groninga
* WOEID: 729549

 |
Coordenadas: 59°21′N 18°04′L﻿ / ﻿59.350, -18.067

|  |
| --- |
| **Concello de Estocolmo***Stockholms kommun* |
|  |
| Casa do concello |
|  |
| Escudo |
| **País** | Suecia Suecia |
| **Landskap** | SödermanlandUppland |
| **Condado** | Estocolmo |
| **Capital** | Estocolmo |
| **Área e poboación** |
| **Poboación** | 980 260 habitantes |
| **Censo** | 2022 |
| **Área** | 214,92 km² |
| **Densidade** | 5 236,43 hab./km² |
| **Mapa** |
|  |
|
| **Outros datos** |
| **Web** | start.stockholm |

**Estocolmo** é un municipio sueco (*kommun*) do condado de Estocolmo. A súa capital é a cidade de Estocolmo, que tamén é a capital do país.

A meirande parte do municipio está urbanizada, pero as áreas sen edificar teñen unha natureza variada con moitas illas e zonas verdes. O antigo gran sector industrial reducíuse xa que moitas das industrias manufactureiras abandonaron o municipio. Porén, moitas empresas optaron por manter as súas sedes na capital. Unha gran maioría dos empregos no municipio atópanse na administración e no sector servizos.

Ata a década de 1960 a poboación aumentou, e nos 20 anos seguintes o concello perdeu un 25% dos seus habitantes. Posteriormente a poboación volveu medrar ata principios da década de 2020.

Notas
-----

1. ↑  "Län och kommuner i kodnummerordning". *Statistiska centralbyrån*. 2017-05-05. Archived from the original on 05 de maio de 2017. Consultado o 2022-08-09.

|  |  |
| --- | --- |
| Control de autoridades | 
* Wd: Q506250
* WorldCat
* VIAF: 141931875
* GeoNames: 2673723
* GRID: grid.453756.6
* LCCN: n83074985
* MAG: 2802955047
* MusicBrainz: ID
* OpenCorporates: 212000-0142
* OSM: 398021

 |
**Julio Anguita González**, nado o 21 de novembro de 1941 en Fuengirola e finado en Córdoba o 16 de maio de 2020, foi un político comunista andaluz.

Traxectoria
-----------

Procedente dunha familia de militares e gardas civís, estudou maxisterio e posteriormente historia na Universidade de Barcelona, militante do Partido Comunista de España desde 1972 (ou 1974), foi alcalde de Córdoba entre 1979 e 1988, candidato á presidencia da Xunta de Andalucía en 1986, elixido secretario xeral do PCE en 1988, cando se formou Izquierda Unida converteuse no seu coordinador xeral. Deputado no Congreso dos Deputados (1989-2000). En 1999 deixou a secretaría do seu partido tras sufrir problemas cardiovasculares.

Durante o seu liderado IU mantivo unha política moi belixerante co goberno do PSOE, con posturas próximas á ortodoxia comunista, e opostas á Europa de Maastricht, favorecendo acordos puntuais co Partido Popular, o que provocou enfrontamentos no interior da coalición que levan á expulsión da corrente Nueva Izquierda e a ruptura con Iniciativa per Catalunya, pero tamén é certo que con el IU obtivo os mellores resultados electorais da súa historia.

O seu fillo, Julio Anguita Parrado, xornalista, morreu cando cubría coas tropas norteamericanas a invasión de Iraq de 2003 por un disparo iraquí.

|  |  |  |
| --- | --- | --- |
| Predecesor:**Gerardo Iglesias** |  **Secretario Xeral do PCE** 1988 - 1998 | Sucesor:**Francisco Frutos** |
| Predecesor:**Gerardo Iglesias** |  **Coordinador Xeral de IU** 1988 - 2000 | Sucesor:**Gaspar Llamazares** |

Notas
-----

1. ↑  "Fallece Julio Anguita, líder histórico de Izquierda Unida". *elDiario.es* (en castelán). 16 de maio de 2020.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Julio Anguita Modificar a ligazón no Wikidata*** |

### Ligazóns externas

* Artigos de Julia Anguita na revista *Mundo Obrero* *(en castelán)*.

|  |  |
| --- | --- |
| Control de autoridades | 
* Wd: Q2545691
* WorldCat
* VIAF: 35335803
* BNE: XX880685
* CANTIC: a11033460
* DBE: julio-anguita-gonzalez
* Dialnet: 766292
* FAST: 161077
* GEC: 0240688
* GND: 122331273
* IMDb: nm0029947
* ISNI: 0000 0001 1470 607X
* LCCN: n85233807
* Munzinger: 00000018544
* OL: OL5692803A
* SUDOC: 064228835

 |